सहवाग की वापसी, टीम को मिलेगी मजबूती  
पहले दो मैचों में भारत को वीरेंद्र सहवाग की कमी निश्चिततौर पर खली है। अब वीरू जल्दी ही टीम के साथ इंग्लैंड में जुड़ जाएंगे।
पहले दो मैचों में भारत को वीरेंद्र सहवाग की कमी निश्चिततौर पर खली है। अब वीरू जल्दी ही टीम के साथ इंग्लैंड में जुड़ जाएंगे। बीसीसीआई के मुताबिक सहवाग बुधवार को इंग्लैंड के लिए रवाना होंगे। इससे बाकी के दोनों टेस्ट मैचों के दौरान टीम की बल्लेबाजी को काफी मजबूती मिलेगी। हालांकि चोट से वापसी के बाद कोई मैच नहीं खेला है।   लिहाजा वे कितना फिट हुए हैं इस पर अब भी संदेह बना हुआ है। नॉटिंघम टेस्ट के बाद टीम के कप्तान महेंद्र सिंह धोनी ने कहा कि सहवाग तीसरे टेस्ट मैच से पहले होने वाले अभ्यास मैच में हिस्सा लेंगे और उसके बाद ही उनके तीसरे टेस्ट खेलने के बारे में अंतिम फैसला होगा।